open-index/open-wikipedia-markdown huggingface dataset:
רון פלר

**רון פלר** (י"ט באייר תרפ"ח, 9 במאי 1928 – כ"ד בחשוון תשע"ג, 8 בנובמבר 2012) היה פרופסור להנדסה חקלאית, בעל אות גיבור ישראל מתקופת מלחמת העצמאות.

## ביוגרפיה
פלר נולד בתל אביב, להדסה ולזאב פלר, שכיהן כמזכיר מועצת הפועלים בעיר. למד בבית הספר המחוזי ע"ש רוזה כהן בקיבוץ גבעת השלושה הישן ובמקווה ישראל. לכבוד בר המצווה שלו תרם עם משפחתו דמי כיבוד לקרן החייל היהודי.

בהמשך לפעילותו בארגון ההגנה, שירת במלחמת העצמאות בגדוד 53 של חטיבת גבעתי. על חלקו המרכזי בסיום ההתקפה המצרית על כרתיה (מבצע מוות לפולש) זכה באות גיבור ישראל:

לאחר המלחמה למד פלר בטכניון ובשנת 1953 סיים בהצטיינות לימודי מוסמך בהנדסת מכונות בפקולטה להנדסת מכונות והתקבל לעבודה בפקולטה החדשה במוסד ללימודי הנדסה חקלאית. בשנת 1955 הוקם בטכניון המכון לציוד חקלאי והוא נתמנה סגן מנהל המכון ועסק בפיתוח ציוד המותאם לתנאים בישראל. כעבור שנה נשלח להשתלמות בארצות הברית וסיים שם תואר שני באוניברסיטת קליפורניה בדייוויס. בשנת 1957 חזר לישראל והחל להרצות בטכניון ומשנת 1959 במכון וולקני. עם העברתו של המכון לציוד חקלאי לחסות מכון וולקני, בשנת 1965, מונה לעמוד בראשו.

פלר היה חבר סגל בפקולטה לחקלאות של האוניברסיטה העברית ולימד בתחום מיכון חקלאי וטיפול בתוצרת חקלאית. בתחום המחקר רשם 12 פטנטים, עליהם זכה בשבעה פרסי ממציאים, ביניהם:
* מכונה להפרדת קש ועלים
* ביסוס שיטת זיבול נוזלי
* שיטה ממוכנת להפרדת רגבי אדמה ואבנים מתוצרת חקלאית כגון תפוחי אדמה. השיטה אפשרה השמשת קרקעות מסולעות, שקודם לכן חייבו הפרדה ידנית מפרכת ובלתי ישימה.
על פעילותו להקלת מיון אגוזי אדמה קיבל בשנת 1967 את פרס העבודה של ההסתדרות. בשנת 1972 סיים לימודי דוקטורט בטכניון ובאותה שנה מונה לעמוד בראשות מחלקה חדשה לטיפול בתוצרת חקלאית. בשנת 1993 פרש לגמלאות.

פלר הוזמן במהלך השנים והיה יועץ מומחה עבור האו"ם והשתתף בתוכניות פיתוח במדגסקר (1968) ובסין (1991). כן הוא שימש פרופסור אורח במוסדות שונים בארצות הברית ובאוסטרליה, סייע בהקמת מעבדה לטיפול בתוצרת חקלאית. בהוקרה על תרומתו לניקוי פירות יבשים מחומרים זרים מוענק על שמו מדי שנה פרס מקומי מטעם המועצה למחקר ופיתוח של פירות יבשים באוסטרליה. בשנת 1986 זכה פלר בפרס מטעם האגודה האמריקאית להנדסה חקלאית.

פלר היה נשוי לחביבה ואב לשלושה. שלושת ילדיו חזרו בתשובה. בנו הוא איש העסקים החרדי רמי פלר, מנכ”ל RCS - Rampal Cellular Stockmarket (רמפל סלולר סטוקמרקט).

## קישורים חיצוניים

* רון פלר באתר מרכז וולקני
* 
* 
* 
*  ; 
* 
* 

## הערות שוליים

קטגוריה:מהנדסים ישראלים
קטגוריה:מעוטרי עיטור הגבורה במלחמת העצמאות
קטגוריה:ממציאים ישראלים
קטגוריה:לוחמי ההגנה
קטגוריה:סגל הטכניון: הנדסה אזרחית וסביבתית
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:בוגרי בית הספר החקלאי מקוה ישראל
קטגוריה:בוגרי בית הספר המחוזי ע"ש רוזה כהן
קטגוריה:בוגרי אוניברסיטת קליפורניה בדייוויס
קטגוריה:אנשי היישוב ילידי הארץ
קטגוריה:אישים הקבורים בבית הקברות הצבאי קריית שאול
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בעלי תואר דוקטור מהטכניון - מכון טכנולוגי לישראל
קטגוריה:משיאי משואה ביום העצמאות: 1973
קטגוריה:חיילי חטיבת גבעתי (תש"ח)
קטגוריה:ישראלים שנולדו ב-1928
קטגוריה:ישראלים שנפטרו ב-2012
פריקבוי וצ'אם צ'אם

**פריקבוי וצ'אם צ'אם** (באנגלית: **Fanboy and Chum Chum)**, היא סדרת הנפשה ממוחשבת העוסקת בשני ילדים שובבים שחיים בבקתת עץ. הסדרה נוצרה על ידי האנימטור אריק רובלס עבור ערוץ ניקלודיאון. הסדרה שודרה גם בישראל בדיבוב לעברית.

## דמויות
### דמויות ראשיות
***פריקבוי** (לירון לב/דייוויד הורנסבי): פריקבוי הוא נער בן 11, והוא מככב כדמות הראשית בסדרה, לצד חברו צ'אם צ'אם.
***צ'אם צ'אם**(דניאל מגון/ניקה פוטרמן): צ'אם צ'אם הוא ילד בן 9, הדמות הראשית בסדרה וחברו הטוב של פריקבוי. פירוש שמו הוא חבר עם ראש ביצה.
***אוזוולד  הרמוניין** (גלעד קלטר/ג'וש דוהאמל): חברם של פריקבוי וצ'אם צ'אם. אוזוולד הוא בעל חנות קומיקס, אך אינו מסכים למכור אף פריט מהחנות, למרות שאמא שלו רוצה בכך כדי למנוע ממנו לקרוא קומיקס. אוזוולד מרבה להשתמש במילה 'בתכלס'.
***קייל בלדוורד תומסון** (יובל סגל/דור סרוגו/ג'יימי קנדי): קייל הוא קוסם ותלמיד בכיתתם של פריקבוי וצ'אם צ'אם, שמרגיזים אותו פעמים רבות בשל טיפשותם, אך בכל זאת הוא מחשיב אותם כחבריו. לפני מעברו לבית הספר של גלקסי הילס (העיר שבה מתרחשת עלילת הסדרה), למד באקדמיה לקוסמות מילקוויד, משם סולק. רבים מפרקי הסדרה עוסקים בנסיונותיו העיקשים לחזור לשם.

### דמויות משניות
***בוגרגרד (בוג) שליזטי** (דור סרוגו/ג'ף בנט): עובד בחנות "פרוסטי מארט", שחקן נלהב של "צ'ימפ צ'ומפ", משחק וידאו בחנות. בוג הוא בריון, ואוהב במיוחד להרביץ לפריקבוי וצ'אם צ'אם.
***לאונרד "לני" פלינבוייל** (איתי עמיר/דדי זהר/ג'ף בנט/וייאט קנאק): אחראי המשמרת בחנות "פרוסטי מארט". פריקבוי וצ'אם צ'אם מרגיזים אותו לעיתים קרובות עם כניסתם לחנות. באחד מן הפרקים הוא אף חזר אחורה בזמן, במטרה למנוע מפריקבוי וצ'אם צ'אם להכיר את ה"פרוסטי מארט".
***דולרנייטור** (גדי לוי/אמנון וולף/גלעד קלטר/ג'ף בנט): רובוט שפריקבוי בנה (בעתיד) ושלח לעבר.
* **מר האנק מאפין** (יורם יוספסברג/גדי לוי (לפרק אחד בלבד)/ג'ף בנט): מורה הכיתה שבה לומדים פריקבוי וצ'אם צ'אם.
***האיש הארקטי** (אמנון וולף/ג'ף בנט): גיבור על שכוחותיו הם הקפאה, נראה כאיש מכוסה קרח וחסר אישונים. יריבו העיקרי הוא "המחמם הגלובלי".
***המחמם הגלובלי** (גדי לוי/ג'ף בנט): אויבו המושבע של האיש הארקטי, רוצה להטביע את כדור הארץ בעזרת חום.
***יו** (ליאת הר לב/טליה ברקאי/דיאנה ליו) - ילדה הרוצה לקחת את צ'אם צ'אם כי היא מאוהבת בו על כל הראש. אוהבת לשחק ב"סקאמפרס", הטמגוצ'י שלה.
***לופה** (הילי ישראל/קנדי מיילו) - ילדה בכיתתם של פריקבוי וצ'אם צ'אם שקיבלה כוח על מנמלים רדיואקטיביות ועפה במטרה להציל את העולם.
***השרת פוקטין** (גדי לוי/סטיב תומפקינס) - השרת בבית הספר, נקרא "פוק" על ידי תלמידי בית הספר. דמותו של השרת פוקטין היא פרודיה לדמותו של "הקיסר פלפטין" מסרטי מלחמת הכוכבים.
***כריס צ'אגי** - ילד מסריח, אוהב לאכול ואומר רק "וואה" אך מובן בדרך כלל.

## שידור

## פרקים

### עונה 1

### עונה 2

## קישורים חיצוניים
* 

* 

קטגוריה:סדרות הנפשה ממוחשבת
קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2009
לידת ישו

[שמאל|ממוזער|250px|"לידת ישו", ציור מעשה ידי [חרארד ואן הונת'ורסט, מ-1622.]]
[ממוזער|250px|שמאל|[כנסיית המולד בבית לחם.]]
**לידת ישו** מתוארת בכתבי הברית החדשה  (חלקה השני של הביבליה, לפי הנצרות), ובעיקר בבשורות של מתי ושל לוקאס ובבשורות האפוקריפיות. על פי הדת הנוצרית תאריך הולדתו של ישו הוא 25 בדצמבר (חג המולד). שנת הולדתו היא בין 6 ל-4 לפנה"ס.

## במקורות
על סמך הכתוב במקורות הנוצריים (הקאנון), התגבשה האמונה הנוצרית בעיבור ללא חטא, ובכך שהבשורה למרים היא תחילת המימוש של ישו, בו של האל, בגוף אנושי.

### בברית החדשה
בתקופת שלטונו של מלך יהודה הורדוס, נמסרה נבואה לפיה באותה השנה ייוולד בן זכר, שיביא לסיום מלכותו. לאור כך כבר באותה השנה הוציא הורדוס צו מוות לכל ילד זכר שנולד בתחומי שלטונו באותו פרק זמן. מסופר שיוסף, מרים וישו התינוק ברחו למצרים כדי להינצל מגזירת המוות הזו.

הבשורה על-פי מתי בפרק א פסוקים 18–23, מספרת את סיפור התעברותה של מרים והחלטתו של יוסף הקדוש להישאר מאורס לה. בהמשך מכיר יוסף בבן הנולד כבנו.

על פי המסופר בבשורות, התגוררו הוריו של ישו בנצרת. הרומאים ערכו מפקד אוכלוסין, בו נצטווה כל תושב להירשם בעיר הולדתו, ויוסף, שהיה מבית דוד, היה צריך להתייצב למפקד עם אשתו ההרה בבית לחם, עיר דוד. כשהגיעו לבית לחם כרעה מרים ללדת, ובהיעדר מקום לינה ילדה אותו והשכיבה אותו באבוס. על פי האמונת הנוצרית, כנסיית המולד נבנתה במקום בו נולד ישו.

בפרק ב' קובעת הבשורה על-פי מתי את התקופה בה נולד ישו כתקופת שלטונו של הורדוס,  ומוסיף את סיפורם של שלושת האמגושים שנקרים בדרך ומחליטים לתת להוריו מתנות לרגל הולדתו וזאת לאחר ש

הבשורה על-פי לוקאס משלבת את סיפור לידתו של ישו עם זו של יוחנן המטביל, ומספרת על הביקור שערכה מרים אצל בת-דודתה אלישבע, אמו של יוחנן, ומוסיפה את סגידת הרועים (פרק ב, 8-20). בהמשך מספר לוקאס על טקס ברית המילה של ישו , ובהמשך על עלייה לירושלים לפדיון הבן ולהקרבת קורבן כנהוג לגבי בן בכור (ספר שמות יג,יא-טו).

### תוספות על פי הפרוטואוונגליון של יעקב
הפרוטואוונגליון על-פי יעקב מוסיף את תולדות מרים, אם ישו, ואת סיפור נישואיה ליוסף. לפי מקור זה, מלאך התגלה למרים בת ה-16 ובישר לה על הריונה הצפוי ולידת ישו. מרים חזרה מביקורה אצל אלישבע כשהריונה מובחן, והכוהן הגדול העמיד אותה ואת יוסף במבחן המים המאררים ממנו היא יצאה זכאית. בעת שהיו יוסף ומרים בדרכם לבית לחם אחזו צירי לידה את מרים, ויוסף הכניס אותה למערה (שענן כיסה את פתחה מיד אחרי שנכנסו אליה) וקרא למיילדת עבריה. עם לידתו של ישו פרץ אור מהמערה ובישר על לידתו. אישה בשם שלומית סירבה להאמין בלידת בתולין ובדקה את מרים על ידי החדרת אצבע ונוכחה לדעת כי אכן מרים נותרה בתולה.

## ביהדות
יש שטענו שכצער על לידתו נקבע צום תשעה בטבת והדבר הוסתר מפחד הנוצרים.

## ראו גם
*"ספר תולדות ישו"
*כנסיית המולד
*ישו הילד
*בנדיקטוס (תפילה)
*נונק דימיטיס
*מגניפיקט
*ניטל (ליל חג המולד)
*ספירת הנוצרים
**הלוח היוליאני
**הלוח הגרגוריאני

## לקריאה נוספת

*יהושע אפרון, **ראשית הנצרות ואפוקליפטיקה בתולדות ישראל**, הקיבוץ המאוחד - תל אביב, 2004, עמ' 188–201 וכן 335–339

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תאולוגיה נוצרית
קטגוריה:ישו
קטגוריה:חג המולד
קטגוריה:כנסיית המולד
קטגוריה:הלוח הגרגוריאני
קטגוריה:הלוח היוליאני
המפלגה הנציונל-בולשביקית

שמאל|ממוזער|דגל המפלגה הנציונל-בולשביקית, 1993-2007
**ה[[מפלגה]] ה[[לאומנות|נציונל]]-[[בולשביקים|בולשביקית]]** (ברוסית: **Национал-большевистская партия**) היא מפלגה לאומנית רוסית חסרת מעמד חוקי, ומאז 2007 אף אסורה על פי החוק הרוסי. פעילי המפלגה ייסדו במקומה ב-2010 את תנועת רוסיה האחרת, בעלת אותו מצע, כאשר דגלה הוא דגל שושלת רומנוב: צהוב-שחור-לבן.

המפלגה שילבה במצעה אידאולוגיית שמאל רדיקלי ולאומנות קיצונית (אידיאלוגיה הנקראת בולשביזם לאומי). לדעת פעיליה המפלגה הייתה "מפלגה ימנית בהחלט ושמאלנית עד אין קץ".

## היסטוריה
[ממוזער|חברי [המפלגה הקומוניסטית של הפדרציה הרוסית|המפלגה הקומוניסטית והמפלגה הבולשביקית הלאומית מפגינים נגד ילצין]]
ב-2006, משרד המשפטים הרוסי סירב לרשום את המפלגה כתנועה פוליטית חוקית, בפעם השישית. שנה לאחר מכן המדינה תבעה את המפלגה למשפט ובית הדין העליון אסר על המפלגה לפעול בתחומי הפדרציה הרוסית בשל היותה ארגון קיצוני ודגלה נאסר להנפה בשל הדמיון בינו לדגל המפלגה הנאצית. המפלגה הנציונל-בולשביקית היא התנועה הפוליטית היחידה שנאסר עליה לפעול בתחומי רוסיה (למעט המפלגה הקומוניסטית של ברית המועצות שכבר פורקה) ושפעילותה נעצרה על פי החוק "אודות המאבק בפעילות קיצונית".
[ממוזער|נציונל בולשביקים תוקפים קלפי ב[אודינצובו בבחירות 2007 במחאה על הוצאת המפלגה מחוץ לחוק]]
סגן התובע הכללי הרוסי, ויקטור גרין הסביר את האיסור בכך ש"התביעה הכללית של הפדרציה הרוסית רואה במפלגה הנציונל-בולשביקית כארגון נוער קיצוני שיש לאסור על קיומו". אנשי התביעה הכללית הרוסית ציינו כי המפלגה הנציונל-בולשביקית ופעיליה שיתפו פעולה ועודנם משתפים פעולה עם תנועות אופוזיציה המבקשים לכונן מהפכה חברתית ברוסיה בדומה למהפכות הצבעים, שהתרחשו באוקראינה, גאורגיה וקירגיזסטן. כאשר למונח "תנועות אופוזיציה" התייחס סגן התובע הכללי לתנועת רוסיה אחרת של גארי קספרוב ומפלגתו של ראש ממשלת רוסיה לשעבר, מיכאיל קסיאנוב.

## אידאולוגיה
הנציונל בולשביזם מתייחס ללאומנות פאן אירופאית הקוראת לייצוא הבולשביזם לכל אירופה, הפיכת הבולשביזם ללאומי. האידאולוגיה הספציפית של המפלגה תואמת לאידאולוגיה הפשיסטית של איטליה הפשיסטית והפשיזם של בניטו מוסוליני שביקש להחיות את האימפריה הרומית ושטחיה. בדומה לכך, מבקשים הנציונל בולשביקים לייסד רוסיה לאומנית שתתפרש על פני כל אירופה ושעליה לכבוש את כל השטחים שבעבר היו בשליטת האימפריה הרוסית וברית המועצות.

כלשון כתב האמנה: "יש לייסד אימפריה מוולדיווסטוק ועד גיברלטר עם ציוויליזציה רוסית". אף שב-2004 המצע הפוליטי התרכך, רשמית מעולם לא הכחישה התנועה את המצע הקודם המבקש לייסד אימפריה רוסית אדירה שתשתרע על כל אירופה.

בהתאם להחלטת בית המשפט משנת 2007 התנועה מוכרת כרדיקלית ופעילותה נאסרה.

למפלגה היו סניפים באוקראינה, ישראל, בלארוס, פולין, בריטניה ובחבר המדינות העצמאיות.

שופר המפלגה הוא העיתון "לימונקה".

## מנהיג המפלגה
[ממוזער|הפגנת פעילים עם סיסמה "[לנין יכל - גם אנחנו נוכל"]]
מאז ייסוד התנועה ב-1993 עמד בראשה אדוארד לימונוב, שמאלני קיצוני שעמד תחת מעקב שירות הביטחון הפדרלי. ב-2007 היה לאחד ממנהיגי תנועת "רוסיה אחרת".

ב-2009 הודיע על רצונו להתמודד בבחירות לנשיאות רוסיה ב-2012.

## ראו גם
*פוליטיקה של רוסיה
*רוסיה האחרת (מפלגה)

## קישורים חיצוניים

* 
*האתר הרשמי של הנציונל-בולשביקים
* חשבון התנועה ביוטיוב

## הערות שוליים

נציונל בולשיביקית
קטגוריה:מפלגות קומוניסטיות
קטגוריה:מפלגות שהוקמו ב-1993
הנרי אונגר

**הנרי אוּנְגֶר** (Unger; נולד ב-1951 בקרקוב, פולין) הוא פילוסוף, הוגה ומרצה בכיר בדימוס באוניברסיטת תל אביב.

## מחקריו ופעילויותיו האקדמיים
אונגר קיבל את תואר הדוקטור מאוניברסיטת תל אביב בתחום הפילוסופיה ותיאוריה של הספרות. מאז שנת 1973 לימד באוניברסיטת תל אביב, תחילה במחלקה לפילוסופיה ובבית הספר לחינוך, ומשנת 1995 בפקולטה לאמנויות. אונגר מגדיר את עצמו אתאיסט וסוציאליסט. מרצה בתחומים רבים: אושר, אלוהים, ספרות, פילוסופיה, קולנוע, אמנות, תרבות, קפיטליזם ועוד.

תחומי ההתמחות שלו הם "הטרקטטוס" של ויטגנשטיין, פילוסופיה אנליטית של המאה העשרים, אסתטיקה, ספרות העולם וסמיוטיקה של תרבויות.

בשנים 1996–2005 ניהל את התוכנית הרב-תחומית בפקולטה לאמנויות, ושנתיים נוספות את התוכנית הבין-תחומית לתארים מתקדמים באוניברסיטת תל אביב. בשנת 1995 הקים את בית הספר לקולנוע שבמדרשה לאומנות בבית ברל, ועמד בראשו עד שנת 2007. בשנים 2000–2006 שימש כחבר "המועצה הישראלית לקולנוע".

בשנת 2000 ובשנת 2006 זכה בתואר "מרצה מצטיין" מטעם הרקטור של אוניברסיטת תל אביב.

בשנים האחרונות מתמחה אונגר בבניית קורסים רב-שנתיים, כגון קורס על תרבות המערב מהומרוס ועד זמננו, שהתחיל את פעילותו ב"בית אריאלה" (תל אביב) בשנת 2004 ונמצא כעת בשנתו השמינית, וקורס מקיף על הפילוסופיה המערבית מאפלטון עד דרידה, המיועד להימשך חמש עשרה שנה.

אונגר מרבה להרצות במסגרות שונות ובתחומי עניין מגוונים - מפילוסופיה, דרך ספרות, אתיקה, אסתטיקה, אמנויות, ועד קולנוע עכשווי. בשנת הלימודים תש"ס העביר ב"סדרת הדקאן" של הפקולטה לאמנויות קורס בשם "על כנפי איקארוס" – שזכה להדים רבים – ובו ניסה לפתח קריטריונים לשיפוט אסתטי בעידן הפוסט-מודרני.

## משפחתו
אונגר נולד בעיר קרקוב שבפולין בשנת 1951, מתגורר בתל אביב ונשוי לסברינה אונגר. לזוג בן ובת.

### ספרים, מאמרי מחקר ופרסומים
* במשך שנים כתב פובליציסטיקה ב"מעריב" וב"חדשות", ופרסם כחמש מאות מאמרים בתחומי ספרות, פילוסופיה ותרבות כללית בעיתונים "מעריב", "ידיעות", "הארץ" ו"דבר".
* ספרו "קולנוע ופילוסופיה" (דביר, 1992), שהיה ממבשרי הזיקה שבין שתי הדיסציפלינות, זכה להצלחה רבה.

## פעילות ציבורית
* בשנים 2000–2006 שימש כחבר "המועצה הישראלית לקולנוע".

## בתרבות
היוצר הישראלי אריק ברמן חיבר בהשראת הרצאתו של אונגר שני שירים באלבומו "אהבה ואלוהים אחרים". שני השירים מתבססים על מגמות שאונגר מציג בקורס "תחנות בתרבות המערב". שמות השירים הם "איפה המצלמה שלי" ו"הלא כלום". בזה האחרון אף מופיעים קטעים מוקלטים מן ההרצאות כחלק מהיצירה.

## לקריאה נוספת
* הנרי אונגר, **קולנוע ופילוסופיה**, תל אביב: דביר, 1991

## קישורים חיצוניים
* הערוץ של הנרי אונגר באתר יוטיוב
;הרצאות נבחרות:
* ד"ר הנרי אונגר - "סנס ונונסנס באמנויות" - סדרת הרקטור באוניברסיטת תל אביב 2005
* 
* 
*הנרי אונגר מרצה על "אמא קוראז' וילדיה של ברטולד ברכט, סרטון באתר יוטיוב.

## הערות שוליים

קטגוריה:סגל אוניברסיטת תל אביב: קולנוע וטלוויזיה
קטגוריה:סגל המדרשה לאמנות
קטגוריה:חוקרי קולנוע ישראלים
קטגוריה:ישראלים ילידי פולין
קטגוריה:תל אביב-יפו: אישים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1951
אריה עצמוני

**אריה עצמוני** (2 בנובמבר 1926 – 30 במרץ 2005) היה לוחם בעל אות גיבור ישראל.

## ביוגרפיה
עצמוני נולד ב-2 בנובמבר 1926 בשם לייב מרקוביץ' באוז'הורוד (אז בצ'כוסלובקיה וכיום בתחומי אוקראינה). בתקופת מלחמת העולם השנייה, כשהיה בן 13, עזב את בית הוריו והתגורר לבדו בבודפשט. מאוחר יותר, נלקח למחנה עבודה ביוגוסלביה ועבד בכריית נחושת עד שחרורו בפעולה של פרטיזנים מקומיים, אליהם הצטרף בלחימה בגרמנים עד עלייתו לארץ ישראל בשנת 1944. הוא הוחזק במחנה עתלית עד להצטרפותו לבריגדה היהודית ושירת במצרים ובאיטליה. בתקופת שהותו באיטליה השתתף בפעילות יחידת הנוקמים.

בסיום השירות באירופה, הצטרף למשטרת היישובים העבריים ועסק בנוטרות בנהריים. בעקבות התקפה של הלגיון הערבי על אותה נקודה, נסוג עם הנוטרים והגיע לבסיסם הסמוך של גדוד 12 של חטיבת גולני. עצמוני הצטרף לשורות החטיבה ולאחר קורס סמלים הוצב כרב-סמל פלוגתי ושירת בתפקיד זה במלחמת העצמאות. בספטמבר 1948 פינה ארגז תחמושת ממוקד אש במהלך קרב וזכה לציון לשבח ממפקד החטיבה. על פעילותו בינואר 1949 בקרב ברפיח הוענק לו אות גיבור ישראל:

בתום שירות החובה, עבד עצמוני בחברה לייבוא חלקי מכוניות וכנהג מונית. בשנות השישים הקים חברה להשכרת רכב וניהל את סניף החברה הבינלאומית "הרץ" בחיפה. בתקופת מלחמת ההתשה, התגייס לשירות קבע, ללא תשלום, ושימש רס"ר מחנה הטירונים של חיל תותחנים. במסגרת שירות המילואים שירת במלחמת ששת הימים ברמת הגולן וברמאללה ושירת במלחמת יום הכיפורים בסיני.

עצמוני נפטר בשנת 2005 ונקבר בחיפה בטקס צבאי. היה נשוי ואב לבן ובת.

## קישורים חיצוניים
* אתר לזכרו של אריה עצמוני
* 
* 

## הערות שוליים

קטגוריה:יהודים בשואה: צ'כוסלובקיה
עצמוני
קטגוריה:עולים במלחמת העולם השנייה
קטגוריה:לוחמי הבריגדה היהודית
קטגוריה:אנשי משטרת היישובים העבריים
קטגוריה:מעוטרי עיטור הגבורה במלחמת העצמאות
קטגוריה:חיילי צה"ל במלחמת ששת הימים
קטגוריה:חיילי צה"ל במלחמת יום הכיפורים
קטגוריה:לוחמי חטיבת גולני
קטגוריה:מעוטרי צל"ש מפקד חטיבה
קטגוריה:משיאי משואה ביום העצמאות: 1973
קטגוריה:אישים הקבורים בבית הקברות הצבאי בחיפה
קטגוריה:ישראלים שנולדו ב-1926
קטגוריה:ישראלים שנפטרו ב-2005
Humans.txt

**קובץ humans.txt** הוא קובץ המאפשר למנהל אתר אינטרנט לתת לגולשים מידע על המפתחים של האתר, באופן קריא וברור (לאדם ולא למחשב). בקובץ אפשר לפרט מי המפתחים של האתר, למי המפתחים רוצים להודות וכו'. הדבר שמייחד את הקובץ הזה הוא שהוא נועד לקריאה על ידי אנשים ולא מכונות.

ניתן לציין את מיקומו קובץ זה נקבע באמצעות תג מטא הבא בראש כל דף:

```text
<link rel="author" href="humans.txt" />
```


## דוגמאות
*קובץ ה-human.txt של google

## ראו גם
* תג מטא

## קישורים חיצוניים
* 
* קובץ humans.txt של גוגל ישראל

קטגוריה:אינטרנט
הארגון לחקלאות ביולוגית אורגנית בישראל

**הארגון לחקלאות ביולוגית אורגנית בישראל** הוא הארגון המרכזי בישראל של חקלאים ואנשי תעשייה ישראלים העוסקים בגידול וייצור מוצרי חקלאות אורגנית תוך שמירה על ערכי הסביבה. הארגון לחקלאות אורגנית מאגד בתוכו מאות יצרנים, עוסקים ופעילים במגוון עיסוקים בתחום הייצור האורגני, התעשייה, המסחר והסביבה. במסגרת הארגון פועלים מומחים, חוקרים, עובדי אדמיניסטרציה ומנהל ומספר רב של מתנדבים. שווי התעשייה האורגנית בישראל הוערך בשנת 2012 בכמילארד ש"ח.
## היסטוריה
הארגון הוקם כאגודה שיתופית בשנת 1982 על ידי מספר חברים מקיבוץ יודפת ושדה אליהו, בהם: מריו לוי, חקלאי מקיבוץ שדה אליהו. עד אז נהגו החקלאים בישראל להשתמש בכמויות גדולות של חומרי הדברה כדרך היחידה להתמודדות עם מחלות קרקע, מחלות צמחים, עשבים רעים ומזיקים. כמו כן, נעשה שימוש נרחב בדשן כימי ובשימוש בהורמונים לצורך השאת והשבחת היבולים החקלאיים. לוי יזם את איגודם של החקלאים מכל רחבי הארץ שדגלו בחקלאות אורגנית, הנקייה מכימיקלים והורמונים. עיסוקו המרכזי של הארגון הוא בחקלאות הצומח, אך הוא עוסק גם בחקלאות אורגנית בתחום חקלאות בעלי חיים.

נכון ל-2008, עמדו השטחים האורגניים בישראל על כ-1.9 אחוז מכלל שטחי חקלאות הצומח בישראל. כיוון שהגידולים הצמחיים האורגניים בישראל הם מוטי יצוא (בעיקר לשוק האירופי המשותף) עמד ב-2008 נתח היצוא של המוצרים האורגניים הצמחיים על כ-10.6% מכלל יצוא המוצרים הצמחיים מישראל.

כיום מונה הארגון מאות חברים שהם מגדלים חקלאיים. כמו כן שותפים לו מאות איש מתחום התעשייה האורגנית: משווקים, יצרני חומרים, אנשי הדרכה ומחקר.

מ-2003 ועד 2007 עמד בראש הארגון אילן אשל. מ-2007 ועד 2013 עמדה בראש הארגון ד"ר אורנית רז. תחת ניהולה המשיך הארגון בקידום "החוק האורגני" ובקידום חקיקה נוספת בנושאים סביבתיים. החל מספטמבר 2013 עומד בראש הארגון ד"ר רועי בורוכוב. לאחר פרישת בורוכוב בינואר 2015, עבר הארגון למתכונת ניהול שכוללת את יושב הראש (בני שמולביץ) ואת מנהל האגף המקצועי (אלי אהרון). מתכונת זאת נהוגה גם כיום (נכון לנובמבר 2020). הארגון עוסק בקביעת תקנים אורגניים, הדרכת חקלאים וכן בפרויקטים חינוכיים, סביבתיים והסברתיים בנושא הגנת הסביבה.

הארגון ממומן על ידי מיסי חבר המשולמים על ידי חבריו. בבעלות הארגון המותג "טוב-השדה" והוא מאפשר לחבריו לסמן את תוצרתם במותג זה. הארגון היה המייסד והבעלים של חברת "אגריאור" העוסקת בפיקוח על העוסקים האורגניים השונים וב-2011 מכר את החברה לד"ר צחי סקלסקי.

## קישורים חיצוניים
* 

## הערות שוליים

חקלאות
ביולוגית
קטגוריה:ישראל: ארגונים חקלאיים
קטגוריה:שמירת הסביבה
קטגוריה:ישראל: סביבה
קטגוריה:חקלאות אורגנית
פרס פולברייט

**פרס ויליאם פולברייט להבנה בינלאומית** נוסד בשנת 1993 על ידי התאחדות בוגרי תוכנית פולברייט, על מנת להוקיר אישים שתרמו באופן יוצא דופן לקידום ההבנה בין עמים, תרבויות ואומות. 

הזוכים בפרס: 
*1993 - נלסון מנדלה
*1994 - ג'ימי קרטר
*1995 - פרנץ ורניצקי (קנצלר אוסטריה)
*1996 - קורסון אקינו (נשיאת הפיליפינים)
*1997 - ואצלב האוול
*1998 - פטריסיו איילווין (נשיאה הראשון של צ'ילה)
*1999 - מרי רובינסון
*2000 - מרטי אהטיסארי
*2001 - קופי אנאן
*2002 - סאדקו אוגטה (נציבת האו"ם לפליטים)
*2003 - פרננדו אנריקה קרדוזו 
*2004 - קולין פאוול
*2005 - ביל קלינטון
*2008 - דזמונד טוטו
*2010 - מלינדה וביל גייטס
*2012 - רופאים ללא גבולות
*2014 - הנס בליקס

## קישורים חיצוניים
* 

## הערות שוליים

*
קטגוריה:פרסים אמריקאיים
פזעה

**פַזְעָה** ( בערבית **فَزْعَة** - "אזעקה -  אנשים שנזעקים לעזרת אדם אחר"). בהקשר של העימות היהודי ערבי, המושג שימש לתיאור אזעקת לוחמים בלתי סדירים מכפרי הסביבה לצורך פעולה צבאית. הלוחמים היו מביאים איתם את נשקם האישי מביתם ולאחר סיום הקרב היו חוזרים לביתם.

פעולה זו אפשרה גיוס מהיר וקל של אנשים ונשק, במגבלות של צמידות מקום הקרב לריכוז אוכלוסייה, אי יכולת לניהול קרב ממושך מאוד או קרב במקום מרוחק, רמת מיומנות נמוכה של הלוחמים, ורמת ארגון נמוכה של הלחימה.

הפזעה היא תופעה מסורתית עתיקת יומין, המונעת מכוח נאמנות למשפחה, לחמולה ולשבט, ממניעים דתיים, לאומיים, ומתאוות שלל.

במלחמת העצמאות היו מספר אירועי פזעה של ערביי ארץ ישראל בפיקודם של מפקדים מקומיים, כמו קרב ג' בשבט, ההתקפה על מחלקת הל"ה וההתקפה על הקסטל (במסגרת קרב הקסטל) במטרה לחלץ את גופתו של עבד אל-קאדר אל-חוסייני.
## הערות שוליים

קטגוריה:טקטיקה צבאית
קטגוריה:מלחמת העצמאות
קטגוריה:מילים וביטויים בערבית
פומרנץ

**פומרנץ** הוא שם משפחה שנובע מהמילה "תפוז" בגרמנית וביידיש; ייתכן שמעיד על היות אחד מאבות המשפחה מוכר תפוזים. בשפות סלאביות מבוטא השם כ"פומראנץ".

## הערות שוליים

קטגוריה:שמות משפחה אשכנזיים
גרישה פיליפוב

**גאורגי (גרישה) סטאנצ'ב פיליפוב** (בבולגרית: **Георги (Гриша) Станчев Филипов**; 13 ביולי 1919, סטחנוב, הרפובליקה הסובייטית הסוציאליסטית האוקראינית – 2 בנובמבר 1994, סופיה, בולגריה) היה פוליטיקאי בולגרי, אשר כיהן כראש ממשלת בולגריה מ-1981 עד ל-1986.

## ראשית חייו
פיליפוב נולד באוקראינה למשפחת מהגרים מבולגריה. ב-1936 שבה משפחתו לבולגריה והתיישבה באזור העיר לובץ'. פיליפוב הצטרף למפלגת הפועלים הבולגרית, (שמה הקודם של המפלגה הקומוניסטית הבולגרית) ובמהלך מלחמת העולם השנייה הצטרף לתנועת המחתרת שפעלה נגד הממשלה הפרו-גרמנית בממלכה. ב-1942 נעצר, נשפט ונידון ל-12 שנות מאסר, אותן החל לרצות בכלא המרכזי בלובץ'. ב-9 בספטמבר 1944 התחוללה ברחבי בולגריה הפיכה שהובלה על ידי חזית המולדת הבולגרית וזכתה לגיבוי מהצבא האדום אשר כבש את סופיה. הממשל החדש בראשות קימון גאורגייב התיר את פעילותה של המפלגה הקומוניסטית ופיליפוב שוחרר מהכלא.

## הקריירה הפוליטית
לאחר שחרורו מהכלא הועסק פיליפוב כעובד מדינה במשרד התעשייה הבולגרי והתקדם בהדרגה במנגנון המפלגה הקומוניסטית. ב-1951 סיים תואר ראשון בכלכלה ובמסחר באוניברסיטת מוסקבה ולאחר שובו לבולגריה מונה לכהן כחבר ועדת התכנון הארצית. ב-1966 נבחר לאספה הלאומית הבולגרית, מונה על ידי טודור ז'יבקוב לכהן כיושב ראש ועדת יישום הרפורמה הכלכלית במדינה וזכה למעמד שר. ב-1971 נבחר ליושב ראש ועדת התכנון הארצית ולפוליטביורו. פיליפוב נחשב איש אמונו של ז'יבקוב.

## כהונת ראש הממשלה ואחריתו
ב-1981 מונה לראש ממשלת בולגריה במקום סטאנקו טודורוב, אך ב-1982 איבד את מקומו בפוליטביורו. כהונתו התמקדה ברפורמות כלכליות שעליהן הכריז טודור ז'יבקוב, אך יישומן לא שיפר את המצב הכלכלי במדינה. במרץ 1986 הוחלף פיליפוב בגאורגי אטנסוב וכיהן כשר לתכנון כלכלי בממשלתו, תוך שהוא נבחר מחדש לפוליטביורו. באוגוסט 1987 הגיש פיליפוב לפרלמנט הבולגרי הצעה לרפורמה כלכלית חדשה והיא אושרה ברוב גדול. לאחר הדחתו של ז'יבקוב והתפטרותו של אטנסוב, אולץ גם פיליפוב לפרוש מתפקידו. באפריל 1990 סולק פיליפוב מהמפלגה הסוציאליסטית הבולגרית, שמה החדש של המפלגה הקומוניסטית. ב-14 ביולי 1992 נעצר פיליפוב והואשם בגנבת כספי ציבור. הוא הלך לעולמו ב-1994, בעודו במעצר וטרם תחילת משפטו, והוא בן 75 שנים.

## ראו גם
*סתיו העמים

קטגוריה:ראשי ממשלת הרפובליקה העממית של בולגריה
קטגוריה:מעוטרי עיטור מהפכת אוקטובר
קטגוריה:מעוטרי עיטור הידידות בין העמים
קטגוריה:מעוטרי עיטור קלמנט גוטוולד
קטגוריה:מעוטרי עיטור קרל מרקס
קטגוריה:קומוניסטים בולגרים
קטגוריה:בוגרי אוניברסיטת סופיה
קטגוריה:בולגרים שנולדו ב-1919
קטגוריה:נפטרים ב-1994
תוכנית מפיצים

**תוכנית מפיצים** (באנגלית: **Reseller Program או Distributor Program**) היא מודל עסקי לפיו חברה מציעה זכויות שיווק על מוצריה לגורמי צד ג' (הקרויים מפיצים) - כלומר, רישיון למכור את המוצרים ללקוחות קצה.

העיקרון המנחה של תוכנית מפיצים הוא שהמפיץ רשאי להשתמש במיתוג משל עצמו (לוגואים, אתר אינטרנט וכולי). לפי התוכנית הספציפית, ניתן לבחור אם הלקוח עצמו נחשף לכך שהוא קונה מוצר ממפיץ של חברה אחרת - או שהוא קונה ישירות מבעל העסק האחראי על המוצר.

## סוגי תוכניות מפיצים
לרוב, תוכניות מפיצים סובבות סביב תוכן דיגיטלי - משיקולי קלות ההפצה וחוסר הצורך להחזיק מלאי. על כן, מרבית תוכניות המפיצים משווקות תוכנות מחשב, שירותי תוכנה כשירות, ספרים אלקטרוניים וכיוצא בזה. ניתן למצוא תוכניות מפיצים המציעות למפיץ למכור חבילות נופש דרך אתר ייעודי שהמפיץ מקים, שירותי אחסון אתרים וכולי.

## תוכניות מפיצים בישראל
בישראל, תוכניות המפיצים מתאפיינות בעיקר במוצרי אינטרנט.
הדוגמה המוכרת ביותר היא רישום דומיינים. איגוד האינטרנט הישראלי, הגוף האמון על רישום הדומיינים בארץ, מאפשר מאז שנת 2007 רישום דומיינים על ידי הציבור הרחב אך ורק דרך רשמים מוסמכים.  איגוד האינטרנט מסתמך במידה כה רבה על מפיצים, שאינו מוכר עוד דומיינים לקהל הרחב (אלא מצמצם את פעילותו לדומיינים  .ac.il, .net.il, .k12.il, .muni.il - השייכים לתחומי האקדמיה, אספקת שירותי אינטרנט, בתי ספר ועיריות - בהתאמה).
בתחומים אחרים ניתן למצוא תוכנית מפיצים מטעם וואלה שופס המציעה למכור כרטיסי קולנוע דרך ממשק אתר המפיץ, תחת מיתוג בעל האתר.  
דוגמה נוספת לתוכנית מפיצים קיימת באתר HotelsCombined, המציעה לכל המבקש למכור חבילות נופש לבנות אתר ייעודי באמצעות מנגנון מיוחד - עם מיתוג עצמאי, ללא תלות באתר המפעיל.
בשתי הדוגמאות האחרונות ניתן לראות כי עקב הרצון למשיכת מפיצים פוטנציאליים, התוכנית ממותגת באמצעות סממנים הלקוחים מתחום תוכניות השותפים, אם כי מאפייני התוכנית אינם עונים על קריטריון זה.

## תוכנית מפיצים מול שיווק רב שכבתי
שיווק רב-שכבתי הוא מודל הדומה בנקודות רבות לתוכנית מפיצים, בכך שהמפיץ למעשה מנהל עסק עצמאי לרוב ומוכר מוצרי חברה חיצונית.
ההבדל העיקרי הוא שמפיץ אינו נדרש לגייס מפיצי-משנה, להבדיל משיווק רב שכבתי - בו המשווק נמדד לרוב לפי כמות המשווקים שגייס תחתיו. בנוסף, במרבית המקרים, מפיץ אינו נדרש לרכוש את המוצר כדי להציעו למכירה.

## ראו גם
*שיווק שותפים

## הערות שוליים

קטגוריה:שיווק
קטגוריה:שיווק באינטרנט
קטגוריה:מסחר
עמיר רפפורט

**עמיר רפפורט** (נולד ב-11 במרץ 1970) הוא יזם, עיתונאי ופרשן צבאי ישראלי, המשמש חוקר במרכז בגין-סאדאת למחקרים אסטרטגיים.

## קורות חיים
בנם של סימה והעיתונאי, ההיסטוריון והבלוגר אריה רפפורט. את שירותו הצבאי עשה בחיל התותחנים.

בשנת 1984 התחיל לעבוד בקבוצת "ידיעות אחרונות" במדור הספורט ובמקומון "קול הנגב". בשנים 1987–1989 היה שותף להקמתו והעורך הראשון של הירחון "משוב חקלאות". בשנים 1991–1996 שימש כתב "ידיעות אחרונות" בדרום ישראל, ובמסגרת תפקיד זה סיקר, בין היתר, את הגעת יאסר ערפאת לרצועת עזה. בשנת 1994 פרסם את הספר "התעלומה" על אודות פרשת רצח חנית קיקוס. משנת 1996 היה הכתב הצבאי של "ידיעות אחרונות", ובשנת 2002 עבר ל"מעריב", שם שימש פרשן צבאי עד נובמבר 2008. בין האירועים שסיקר: הנסיגה של צה"ל מרצועת הביטחון בדרום לבנון, האינתיפאדה השנייה, ההתנתקות ומלחמת לבנון השנייה, שעל אודותיה אף כתב את הספר "אש על כוחותינו – כך הכשלנו את עצמנו במלחמת לבנון השנייה" שיצא לאור בשנת 2007 בהוצאת ספריית מעריב.

בשנת 2006 פרסם ממצאי תחקיר שערך במשך מספר שנים, ביחד עם איש השב"כ לשעבר, הקרימינולוג ד"ר אריאל ליבנה, אשר טען כי הבדואי סולימאן אל-עביד, שהואשם באינוסה ורציחתה של חנית קיקוס, הוא חף מפשע. בעקבות התחקיר הוקמה ועדה בראשות שופטת בית המשפט העליון לשעבר, מרים בן-פורת, וקוצר עונשו של אל-עביד.

בשנת 2009 הצטרף לצוות מגישי "רצועת הביטחון" וממשיך בכך עד היום. ב-2010 פרסם מחקר "צה"ל ולקחי מלחמת לבנון השנייה" במרכז בגין-סאדאת, והקים את חברת ארומדיה ישראל בע"מ.

משנת 2010 מפרסם טורים העוסקים בתחום הביטחון ב"מעריב", ב"מקור ראשון" ובאתר IsraelDefense.

בשנת 2011 החלו לצאת לאור המהדורות המודפסות של כתב העת "IsraelDefense" בעריכתו של רפפורט, ואתר האינטרנט הסוקר את עולם הביטחון והתעשיות הביטחוניות, בעברית ובאנגלית.

בשנת 2014 ייסד את כנס סייברטק תל אביב הראשון שנערך באקספו תל אביב, בשיתוף פעולה עם מערך הסייבר הלאומי. בעקבותיו הקים את CYBERTECH ASIA ו-CYBERTECH USA שייסדו רשת כנסי "סייברטק" עולמית, הכוללת כנסים שנתיים בסינגפור, באינדיאנפוליס, בניו יורק, בפנמה סיטי, בבנגקוק, בטוקיו, בקיגאלי וברומא. בשנת 2020 החלה "ארומדיה ישראל" לארגן גם את הכנס הבינלאומי DLD TEL AVIV. בישראל ייסד את כנס האש הבינלאומי, בשיתוף עמותת ההנצחה של חללי חיל התותחנים, כנס הכלים הבלתי מאוישים UVID, כנס NEXTECH BEER SHEVA ועוד.

רפפורט אוהד את קבוצת הכדורגל הפועל באר שבע, ובשנת 2018 הוציא לאור (בהוצאת ארומדיה) את אלבום האליפויות ותולדות המועדון "אלופים", שנכתב על ידו בשיתוף העיתונאים אבינעם פורת (דודו של רפפורט) ועדי גולד.

רפפורט הוא בעל תואר ראשון בכלכלה מאוניברסיטת בן-גוריון בנגב, ולמד לתואר שני במדע המדינה באוניברסיטת בר-אילן. הוא נשוי לאורית ואב לשניים.

## ספריו
* אביתר מתניה, עמיר רפפורט, **סייברמאניה - איך הפכה ישראל לכוח עולמי בזירה שמעצבת את עתיד האנושות**, כנרת זמורה דביר, 2021.

## קישורים חיצוניים

* אתר המגזין "ישראל דיפנס"
* 
* עמיר רפפורט, צה"ל ולקחי מלחמת לבנון השנייה, אתר "ישראל דיפנס", 10 ביולי 2011
* 

## הערות שוליים

קטגוריה:מחברי ספרי עיון ישראלים
קטגוריה:סגל גלי צה"ל
קטגוריה:סגל ידיעות אחרונות
קטגוריה:סגל מעריב
קטגוריה:סגל מרכז בגין-סאדאת למחקרים אסטרטגיים
קטגוריה:עיתונאים ישראלים
קטגוריה:פרשנים צבאיים ישראלים
קטגוריה:בוגרי תיכון מקיף א' (באר שבע)
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1970
אורי שבח

**אורי שבח** (נולד ב-22 בדצמבר 1949, ב' בטבת התש"י, בחולון). הוא זמר, מלחין ומוזיקאי ישראלי.

## קריירה מוזיקלית
שבח החל את דרכו המוזיקלית בתחילת שנות ה-70 כסולן בצוות הווי חטיבת הצנחנים.

ב**[[פסטיבל הזמר המזרחי|פסטיבל הזמר והפזמון בסגנון המזרח]]**: לאחר שחרורו הופיע בפסטיבל עם השיר "למנצח שיר מזמור". בפסטיבל השני בשנת 1971 ביצע את שירו של אביהו מדינה "עונג שבת". בפסטיבל השלישי בשנת 1972 זכה במקום הראשון עם שירו של עמוס מלר "עיר כלה". בפסטיבל הרביעי בשנת 1973 זכה במקום השלישי עם "שיר שמח" שכתב אביהו מדינה. בפסטיבל החמישי בשנת 1974 זכה במקום הראשון עם השיר "ארץ אהובה", אף הוא של מדינה. עד שנה זו הוציא 2 אלבומים שכללו את להיטיו מהפסטיבלים לצד שירים נוספים כמו "יעקב ועשו", "לנר ולבשמים" ועוד. בשנת 1976 השיר "פזמון האגודה" שכתב שבח זכה במקום השני בביצועם של צמד העמרנים. השיר הפך ללהיט והוא הוקלט ונכלל באלבומו הראשון "אשרי האיש" שיצא באותה שנה. בפסטיבל האחד עשר בשנת 1980 זכה במקום השלישי יחד עם להקת האלמוגים בשיר "שובי השולמית". בפסטיבל השלושה עשר בשנת 1985 זכה במקום השלישי בשיר "הללויה נגנו". בכך הפך אורי שבח לכוכב הבולט בתחרויות **[[פסטיבל הזמר המזרחי|פסטיבל הזמר והפזמון בסגנון המזרח]]** כשרשם הישג של חמש זכיות, פעמיים במקום הראשון ושלוש פעמים במקום השלישי.

בתחילת שנות ה-80 הוציא אלבום שני בשם "עולם יפה" וכלל שירים רבים שכתב אביהו מדינה, ביניהם "לילה בקהיר", "בתקווה אל המחר", ו"מזלות" שבוצע במקור על ידי ראובן ארז בפסטיבל הזמר בסגנון עדות המזרח (שיר זה מוכר יותר בשם "סוד המזלות", והתפרסם בביצועו של זוהר ארגוב). באלבום זה ביצע גם שירים בתימנית של רבי שלום שבזי ושירים מן המקורות שהולחנו על ידו ועל ידי מדינה.

בשלב מאוחר יותר התחזק שבח בדת והפעילות המוזיקלית שלו פחתה. מאז ועד היום הוא הוציא את האלבומים "אודך", "מסורת מבית אבא", "להר המוריה" ו"מודה אני". בשני האלבומים האחרונים הצטרף אליו להקלטות גם בנו רן שבח.

## דיסקוגרפיה
*  **ארץ אהובה ** (1976)
* **עולם יפה** (1978)
*  **אשרי האיש ** (1990)
* **שר מסורת מבית אבא ** (1998)
*  **מודה אני  ** (2004)
* **להר המוריה** - ביחד עם בנו רן.
* **מודה אני** - ביחד עם בנו רן.
* **מסורת מבית אבא** - בהפקת האחים ראובני

## קישורים חיצוניים
* 
* 
* דף הבית ביוטיוב | אורי שבח - Uri Shevach

קטגוריה:זמרי מוזיקה מזרחית ישראלים
קטגוריה:זמרים ישראלים
קטגוריה:אמנים ישראלים שחזרו בתשובה
קטגוריה:זוכי פסטיבל הזמר המזרחי
קטגוריה:חברי צוות הווי חטיבת הצנחנים
קטגוריה:ישראלים שנולדו ב-1949
Until the End of Time (שיר)

**Until the End of Time** הוא הסינגל הראשון מתוך אלבומו בעל אותו השם של הראפר האמריקאי טופאק שאקור, שיצא לאחר מותו. השיר זכה להצלחה רבה והפך למצליח ביותר באלבום, כשהגיע בארצות הברית למעמד של פלטינה משולשת. הקליפ לשיר מכיל אוסף קטעים של שאקור שלא פורסמו בעבר. השיר הגיע בשיאו בסה"כ למקום ה-52 במצעד הבילבורד הוט 100, אך הגיע עד למקום ה-4 במצעד הסינגלים הבריטי ולצמרת של מצעדים רבים בעיקר באירופה. הפזמון והקצב של השיר מכילים סמפול מהשיר הפופולרי של שנת 1985, "Broken Wings", של להקת מיסטר מיסטר.

## רשימת השמעה
# Until the End of Time
# Thug N U, Thug N Me - רמיקס
# Baby Don't Cry
# Until the End of Time (קליפ)

## מיקומי שיא

## קישורים חיצוניים

* 

קטגוריה:שירי טופאק שאקור
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים שנכתבו על ידי ריצ'רד פייג'
קטגוריה:שירי היפ הופ אמריקאיים
סימן-טוב גנה

[250px|ממוזער|שמאל|טוראי סימן-טוב גנה מעוטר ב[אות גיבור ישראל על ידי הרמטכל יעקב דורי 1949]]
250px|ממוזער|שמאל|כיכר על שם סימן-טוב גנה ברמת גן
**סימן-טוב גנה** (5 במאי 1924 – 6 במרץ 1968) היה לוחם בעל אות גיבור ישראל.

## ביוגרפיה
סימן-טוב גנה נולד בעיר העתיקה בירושלים ב-1924 למשפחה יוצאת גאורגיה, בנו של חבר בגדודים העבריים ומתנדב בחיל החפרים של הצבא הבריטי בתקופת מלחמת העולם השנייה. בפרוץ מאורעות תרצ"ו-תרצ"ט, נאלצה המשפחה לעזוב את העיר העתיקה ועברה לשכונת זיכרון משה. כנער עבד בבית החרושת של חברת הסיגריות מספרו. בשנת 1941 נפל אביו בשבי בכרתים. גנה שירת גם הוא בצבא הבריטי, תחילה בחיל הנוטרים ולאחר מכן בצי הבריטי במשך שלוש וחצי שנים, בהם שירת על ספינות אספקה, הוא זכה בתקופת שירותו במספר עיטורים. באפריל 1946 השתחרר, עבד כנהג מונית והצטרף למחתרת לח"י. בראשית מלחמת העצמאות, הצטרף עם חברים נוספים לחטיבה 8 ושירת בגדוד 89.

בנובמבר 1948 השתתף בקרב על משטרת עיראק סווידאן ותחת מטחי ירי כבדים ופציעה אנושה המשיך לטפל בפצועים ולהשיב אש. על חלקו בפעולה זו זכה ביום העצמאות הראשון למדינה באות גיבור ישראל:

לאחר הקרב, נקטעו שתי רגליו של גנה והוחלפו בתותבות. לאחר מכן למד נגרות ועבד תקופה כנהג מונית, הרבה להרצות בפני חיילים ובמהלך מבצע קדש ומלחמת ששת הימים התנדב באיסוף חיילים מתחנות הסעה. בשנת 1967 החל לעבוד כקבלן עבודות במחנות צבא ובמהלך פיקוח על שריפת שדה קוצים, במרץ 1968 נפגע מפגז ישן שהתלקח מהחום ונהרג.

גנה נישא בשנת 1950 ללוטי והיה אב לשלושה. בנו האמצעי נקרא מעגן משום שנולד ביום שבו ניצל אביו מאסון מעגן.

ביום העצמאות ה-25 למדינת ישראל, בשנת 1973, הודלקו 12 משואות על ידי נושאי אות גיבורי ישראל או בני משפחותיהם, ביניהם בנו של גנה, אליהו.

עיריית רמת גן הקדישה כיכר על שמו בשכונת קריית קריניצי החדשה. עמוד ההנצחה הועבר מרחוב רפאל איתן לרחוב דן שומרון ברחבת אשכול הגנים ע"ש מאיר עמית.

## קישורים חיצוניים

* סימן-טוב גנה באתר יד לשריון
* 
* 
* 
* 

## הערות שוליים

קטגוריה:נהגי מונית
קטגוריה:מתנדבי היישוב לצבא הבריטי
קטגוריה:לוחמי הלח"י
קטגוריה:מעוטרי עיטור הגבורה במלחמת העצמאות
קטגוריה:אנשי היישוב ילידי הארץ
קטגוריה:הרוגי תאונות
קטגוריה:חללי צה"ל
קטגוריה:אישים הקבורים בבית הקברות הצבאי בהר הרצל
קטגוריה:חיילי חיל השריון במלחמת העצמאות
קטגוריה:ישראלים שנולדו ב-1924
קטגוריה:ישראלים שנפטרו ב-1968
מיכאל פלזנבאום

**מיכאל פלזנבאום** (בכתיב יידי: **פֿעלזענבאַום**; בכתב רוסי: Михо́эл Фельзенба́ум; באנגלית: Mikhoel Felsenbaum; נולד ב-1951 בווסילקיב, אוקראינה) הוא סופר, משורר ומחזאי פוסט מודרניסט שכותב ביידיש. משתתף בכאן 11 - תאגיד השידור הישראלי, בהגשת התוכנית השבועית כאן יידיש.

## ביוגרפיה
מיכאל פלזנבאום גדל בעיר הבסרבית פלורשט. למד בימוי, תיאטרון, מוזיקולוגיה והיסטוריה של האמנות בלנינגרד. מ-1973-1969 עבד כבמאי בתיאטרון הלאומי של בלץ. במחצית שנות ה-80 התחיל לפרסם את יצירתו בכתב העת ביידיש סאוועטיש היימלאנד. ב-1988 הוא ייסד את התיאטרון היהודי בבלץ ובו ביים כמה מחזות ביידיש. הוא היה היושב ראש הראשון של אגודת התרבות היהודית בעיר.

בחודש ספטמבר 2024 הודיעה הרשות הלאומית לתרבות היידיש כי פלזנבאום הוא אחד הזוכים בפרס מפעל חיים לשנת תרפ"ד 2024 על תרומה לשימור וקידום תרבות היידיש.

מיכאל פלזנבאום הוא אביה של הזמרת וירה לוזינסקי.

## יצירתו
אחרי עלייתו לישראל ב-1991 פרסם פלזנבאום כמה ספרי שירה ופרוזה ביידיש והיה אחד ממייסדי האלמנך **נייע וועגן**. עבודתו פורסמה בכתבי עת שונים ביידיש: די גאלדענע קייט וטאפלפונקט (ישראל), די פען (אוקספורד), אויפן שוועל ויידישע קולטור (ניו יורק). הרומן שלו **שבתדיקע שוועבעלעך** הוא אחד הבודדים בספרות שנכתבה ביידיש השייך לזרם הפוסט מודרניסטי. הוא עתיד להיות מתורגם לעברית, אנגלית, גרמנית, רוסית וצרפתית. הוא נדון בכנס שהיה באוקספורד. שירים רבים שלו תורגמו לשפות רבות כמו:רוסית, גרמנית, צ'כית, רומנית, ספרדית ויפנית.

## כתביו
***עס קומט דער טאג**: לידער. תל אביב, יידישער קולטור־געזעלשאפט, 1992. (הנה בא היום)
***א ליבע-רעגן** : לידער. תל אביב, הוצאת י"ל פרץ, 1994. (גשם של אהבה
***דער נאכט־מלאך**, תל אביב, הוצאת י"ל פרץ, 1997. (מלאך הלילה)
***און איצט בין איך דיין ניגון**. תל אביב, לייוויק־פאַרלאג, 1998. (ועתה אני הוא הניגון שלך)
***שבתדיקע שוועבעלעך**. תל אביב, ה. לייוויק פארלאג ביים פאראיין פון יידישע שרייבערס און זשורנאליסטן אין ישראל, 2005. (גפרורים של שבת)
***בענקשאַפֿט**, לידער, תל אביב, מנורה פארלאג, 2007. (געגועים)
***א ליבע נאכן טויט**, דערציילונגען, תל אביב, מנורה פארלאג, 2009 (אהבה אחר המוות)

## תרגום
### דברים שתרגם
***בנימין סקודיצקי**, בשבילי החיים והמעש. תרגום מיידיש לעברית - מיכאל פלזנבאום. תל אביב : דורגרף, 2007.

### דברים שלו שתורגמו

*Jiddische Texte, mit einer Einführung zur Jiddischen Literatur von Astrid Starck (сборник М. Фельзенбаума, Беринский, Лев Самуилович|Льва Беринского и Геннадия Эстрайха на немецком языке, под редакцией проф. Астрид Штарк, Universite de Haute Alsace), Solothurner Literaturtage: Золотурн, 2002.
* Субботние спички (роман, перевёл с идиша Вэлвл Чернин), РИЦ Медиа Формат: Moscow, 2006.


## קישורים חיצוניים
* מיכאל פעלזענבאום ביידיש.
* 

## הערות שוליים

קטגוריה:משוררים כותבי יידיש
קטגוריה:סופרים כותבי יידיש
קטגוריה:משוררים ישראלים
קטגוריה:עולים בשנות ה-1990
קטגוריה:יהודים סובייטים
קטגוריה:ישראלים שנולדו ב-1951
מחוז קרן

**מחוז קרן** (באנגלית: **Kern County**) הוא מחוז במדינת קליפורניה, ארצות הברית. המחוז הוקם בשנת 1866 ושוכן בעמק המרכזי על המורדות הרי סיירה נבדה, מדבר מוהאבי ועמק אנטילופ. לפי מפקד האוכלוסין שנערך בשנת 2010 חיים במחוז 839,631 תושבים, מתוכם כמחצית בעיר בייקרספילד שהיא בירת המחוז והעיר הגדולה ביותר במחוז. 

המחוז עשיר באוצרות מן הטבע ומפיק כמות גדולה של נפט וגז טבעי ומינרלים כמו זהב ובוראט (שמופק מהמחצבה הגדולה ביותר בארצות הברית). בנוסף בזכות הנהרות הגדולים והעמקים הרחבים ישנן בכל רחבי העמק תחנות כוח הידרואלקטריות וטורבינות רוח. מחוז קרן נחשב למחוז ממנו מופקת הכמות הגדולה ביותר של נפט בארצות הברית. 
ישנן שני בסיסים של חיל האוויר במחוז וגם תחנת חלל המופעלת על ידי הממשל המחוזי.

## היסטוריה
האירופאי הראשון שהגיע לאזור הוא דון פדרו פייגס בשנת 1772. מחוז קרן הוקם בשנת 1866 כאשר עיר המחוז הייתה *הווילה*, אשר ננטשה בהמשך. באותה תקופה רוב התושבים במחוז עסקו בכריית זהב. רוב שטחי המחוז לא היו מיושבים ונחשבו לבלתי אפשריים למחיה בגלל הצחיחות מצד אחד והביצות מצד שני שבעקבותיהם באה גם מחלת המלריה. רק בשלב מאוחר יותר החלו המתיישבים לייבש ביצות (בעיקר על ידי פועלים סינים) וחפרו תעלות על מנת להפוך את הקרקע לפוריה. בשנת 1874 הפכה בייקרספילד לעיר מחוז. בעקבות גל ההתיישבות החלה גם מתיחות בין המתיישבים החדשים לבין האינדיאנים תושבי האזור. רוב האינדיאנים התמזגו עם החבר'ה אך יש עדיין מעט שמורות אינדיאנים אם כי המתח בין התושבים כמעט כבר ולא קיים.

בשנת 1894 התגלה לראשונה נפט בשטח המחוז. בשנת 1910 נגרמה התפרצות חזקה של נפט *בשדה הנפט מידווי סאנסט* כאשר זרם עצום של נפט פרץ לגובה רב בלחץ שהוערך ב 1,300 PSI. זאת נחשבת להתפרצות נפט הגדולה ביותר בארצות הברית עד היום. התפרצות חזקה נוספת התרחשה בשנת 1914 אך הייתה חלשה יותר מהקודמת. שדה הנפט עובד עד היום ונחשב לאחד הגדולים בארצות הברית. במהלך קערת האבק והשפל הכלכלי הגדול של שנות ה-30 של המאה ה-20 נדדו לאזור זה מהגרים רבים מדרום ארצות הברית.

בשנת 1952 התרחשה באזור רעידת אדמה בעוצמה של 7.3 בסולם ריכטר כאשר מוקד הרעש היה כ-37 ק"מ דרומית לבייקרספילד. ברעידת האדמה נהרגו 12 בני אדם, 18 נפצעו, ונגרם נזק לרכוש בשווי 60 מיליון דולר. זוהי רעידת האדמה החזקה ביותר שפקדה את דרום קליפורניה עד היום. רעידת האדמה הורגשה בכל רחבי דרום קליפורניה, אריזונה ונבדה. לאחר רעידת האדמה התרחשו כ- 20 רעשי משנה.

## גאוגרפיה
מחוז קרן משתרע על שטח של 21,138.0 מ"ר מרובע וזהו המחוז השלישי בגודלו בארצות הברית. העיר הגדולה ביותר ובירת המחוז היא בייקרספילד. מחוז קרן גובל מדרום: במחוזות קליפורניה לוס אנג'לס וונטורה, ממערב: מחוז סן לואיס אוביספו, מצפון: המחוזות קינגס וטולארי, צפון מערב מחוז איניו, וממזרח ומדרום מזרח במחוז סן ברנרדינו.

## קישורים חיצוניים

* 

קרן
Hot n Cold

**Hot n Cold** (בעברית: **חם וקר**) הוא סינגל של זמרת הפופ קייטי פרי שיצא לאור ב-30 בספטמבר 2008. הסינגל נכתב על ידי קייטי פרי, ד"ר לוק ומקס מרטין. השיר מהווה את הסינגל השני מתוך אלבום האולפן השני של פרי, One of the Boys.

השיר מתאר מערכת יחסים לא יציבה, כשבן הזוג בשיר מובא כלא יציב ומשתנה כל הזמן (חם וקר, כן ולא, בפנים ובחוץ). השיר הגיע למקום השלישי במצעד בילבורד הוט 100 ולמקומות גבוהים במצעדים שונים ב-15 מדינות. השיר יצא גם בגרסה של זנדאיה קולמן.

## רקע וכתיבה
"Hot n Cold" הוא הסינגל השני והרצועה השביעית מן האלבום One of the Boys. השיר הגיע למקום השלישי במצעד ארצות הברית כשב-14 בנובמבר הגיע למקום הראשון בתחנות הרדיו. הסינגל הוא אחד מתוך העשרה הנמכרים ביותר בכל הזמנים ומכר יותר מ-4.72 מיליון הורדות דיגיטליות.

ב-29 באוגוסט הכינה פרי הצגת בכורה של השיר בטלוויזיה. פרי התראיינה ל"רדיו 1" ואמרה כי הסינגל יהיה ההמשך ללהיט הקודם שלה באנגליה ואוסטרליה, "I Kissed a Girl". השיר אף צונזר בכמה תחנות רדיו בהן החליפו בשיר את המילה "bitch" (בשורה "You PMS, like a bitch, I would know") למילה אחרת או שמילה זו הוסרה כליל. גרסת רמיקס לשיר הופיעה במשחק "Tap Tap Revenge" לאייפון. השיר הוצג גם כפותח את מופע YouTube לייב בנובמבר 2008.

השיר היה מועמד לפרס גראמי לביצוע הווקאלי הנשי הטוב ביותר.

בשנת 2010 הופיעה פרי עם השיר בגרסה מיוחדת לסדרת הטלוויזיה "רחוב סומסום". לאחר תלונות רבות על כך שהקטע לא מתאים לילדים, המפיקים לא שידרו אותו.

השיר אף נכלל בפסקול הסרט "האמת המכוערת".

בנוסף, בפרסומות לסרט "Inside Out" מבית היוצר של דיסני, הופיע פזמון השיר.

## ביקורות

### רשימות כל הזמנים

## וידאו קליפ
הקליפ של השיר צולם בכנסיית כריסטיאן בצפון הוליווד, ובו פרי נמצאת בחתונתה עם בן זוגה, אותו מגלם אלכסנדר רודריגז. בתחילת הקליפ, לפני שמתחיל השיר, נשאלת פרי על ידי הכומר אם תרצה להתחתן והיא מסכימה בעוד בן זוגה מהסס לענות לשאלת הכומר. בשלב זה מתחיל השיר, ותוך כדי שמתנגן השיר בן הזוג בורח מפרי, תוך שהיא רודפת אחריו כשלצידה רקדניות הלבושות ככלות. לאחר שמסתיים השיר, נראית שוב הכנסייה, בשלב בו אלכסנדר נשאל אם ירצה להתחתן עם קייטי, הוא משיב שירצה להתחתן והשניים רצים ביחד החוצה. הקליפ גרף מעל 1.3 מיליארד צפיות (נכון לאוגוסט 2025).

## מיקומי שיא
השיר זכה להצלחה במצעדים והגיע לפסגת המצעדים של ארצות הברית, הממלכה המאוחדת, אוסטרליה, קנדה וישראל שם הגיע למקום השני במצעד השבועי של מדיה פורסט.

## קישורים חיצוניים

## הערות שוליים

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קייטי פרי
קטגוריה:שירים שהופקו על ידי ד"ר לוק
קטגוריה:שירי דאנס-פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת קפיטול רקורדס
מבנה אדריכלי

[ממוזער|250px|[קתדרלת שארטר – מבנה אדריכלי בסגנון הגותי]]
ממוזער|250px|מבנה אדריכלי
באדריכלות, **מבנה** הוא כל גוף גדול מעשה ידי אדם המקובע אל האדמה ונוצר כתוצאה מבנייה.

במדינת ישראל מגדיר חוק התכנון והבניה "בניין" כ:
:כל מבנה, בין שהוא בנוי אבן ובין שהוא בנוי בטון, טיט, ברזל, עץ או כל חומר אחר, לרבות:
:# כל חלק של מבנה כאמור וכל דבר המחובר לו חיבור של קבע;
:# קיר, סוללת עפר, גדר וכיוצא באלה הגודרים או תוחמים, או מיועדים לגדור, או לתחום, שטח קרקע או חלל;

עם זאת, השימוש הלשוני במילה "מבנה" בהקשר האדריכלי כולל אף מבנה שאינו מקובע אל האדמה, כגון מבנה יביל, הנבנה מחלקים טרומיים ומובל אל המקום בו נעשה בו שימוש, ויכול להיות מועתק לאחר מכן למקום אחר, ואף "קרוואן" (Motorhome) שאינו מקובע כלל אל הקרקע, והוא בבחינת קרונית מגורים המחוברת למוביל מנועי, ומשמשת לטיולים, או אף למגורים במקרים מסוימים.

## ראו גם
*בניין
*מבנה שאינו בניין

## קישורים חיצוניים

קטגוריה:אדריכלות
דיינאליט

** דֵיינָאלִיט** הוא מינרל טקטוסיליקטי (סיליקט במבנה מרחבי) השייך לקבוצת ההלוויט, והמכיל ברזל, בריליום וגופרית.

## תכונות
### הרכב כימי וקריסטלוגרפיה
נוסחת המבנה הכימי של הדיינאליט היא Fe2+4Be3(SiO4)3S

הדיינאליט יוצר תמיסה מוצקה עם ג'נהלוויט (Zn4Be3(SiO4)3S) ועם הלוויט (Mn4Be3(SiO4)3S).

הדיינאליט מתגבש במערכת האיזומטרית, חבורת סימטריות נקודתית הקסטטרהדרלית (\bar4 3m\,\!), וחבורת סימטריות מרחבית P3n. הפרמטר של תא היחידה הוא: Åa=820-823.

### תכונות פיזיקליות
הגבישים של הדיינאליט אוקטהדרליים או דודקהדרליים עד 10 ס"מ. אם כי בדרך כלל המינרל מופיע בטבע כמסה חסרת צורה. לדיינאליט יש פצילות גרועה בכיוונים {111} ו־{11}. הקשיות של המינרל בינונית, 6-5.5 בסולם מוס, ומשקלו הסגולי הממוצע 3.36 גרם לסמ"ק.

### תכונות אופטיות
אופטית המינרל הוא איזוטרופי. מקדם שבירה של הדיינאליט הוא:n=1.753-1.771 . גבישי הדיינאליט שקופים למחצה. צבעם צהוב, ורוד, חום אדמדם ואדום. בשקף מנוסר הדיינאליט הוא חסר צבע. הברק של הדיינאליט הוא זגוגי או שמנוני.

## גילוי ומקור השם
הדיינאליט נתגלה ב-1866 במחצבות הגרניט של העיירה רוקפורט (Rockport) במחוז אסקס (Essex) במדינת מסצ'וסטס בארצות הברית וקרוי על שם הגאולוג והזואולוג האמריקני ג'יימס דווייט דיינה (1895-1813).

## מקור ותפוצה
הדיינאליט הוא מינרל נדיר המצוי בסלעי גרניט בפגמטיטים המכילים בדיל (בחברת אלביט קסיטריט פיריט ומוסקוביט) בסלעי סקארן (סלע מותמר בהתמרת מגע בחברת מגנטיט גארנט ואוריט) ובמשקעים הידרותרמיים (בחברת ארסנופיריט, קוורץ וכלוריט).

העובדה שבטבע לא מצוי דיינאליט טהור, והוא מצוי תמיד בתמיסה מוצקה עם הלוויט או ג'נהלוויט, כאשר התערובת העשירה ביותר מכילה לא יותר מ-86% של Fe2+, כמו גם העובדה שהחוקרים התקשו לייצר דיינאליט בתנאי מעבדה, גררה את המסקנה שדיינאליט טהור אינו יציב. אך המחקר של חסן וגרונדי (ראו לקריאה נוספת) הוכיח כי המינרל הטהור יציב.

מקומות בהם ניתן למצוא דיינאליט כוללים את מחצבות הגרניט של העיירה רוקפורט (Rockport) במחוז אסקס (Essex) במדינת מסצ'וסטס (המקום בו נתגלה לראשונה) והר מואט (Moat Mountain) במחוז קרול (Carroll) בארצות הברית; הר נידלפוינט (Needlepoint Mountain) בקולומביה הבריטית והאי ואלרוס (Walrus Island) מפרץ ג'יימס בקוויבק שבקנדה; ברדרות (Redruth) בקורנוול שבאנגליה; במכרה קארה (Kara) בטסמניה שבאוסטרליה; ובמכרה מיהארה במחוז הירושימה שביפן.

## לקריאה נוספת

*Ishmael Hassan, H. Douglas Grundy, The crystal structures of helvite group minerals, American Mineralogist, Volume 70, pages 186-192, 1985


## קישורים חיצוניים

*אתר Webmineral
*אתר Mindat
*פרויקט rruff

## הערות שוליים

קטגוריה:טקטוסיליקטים
קטגוריה:מינרלים סיליקטיים
קטגוריה:מינרלים סולפידיים
קטגוריה:מינרלים
הבר

**הבר ** (Haber) הוא שם משפחה שמקורו בגרמנית ומשמעותו בשפה המדובת ובמקורות ישנים שיבולת-שועל.

קטגוריה:שמות משפחה אשכנזיים
קטגוריה:שמות משפחה גרמניים
קיבוע חנקן ימי

**קיבוע [[חנקן]]** הוא תגובה כימית שבה חנקן גזי מן האטמוספירה (N2) מומר לתרכובות חנקן מקובע (fixed) כגון אמוניה (NH3) וניטראט (NO3). התהליך מתייחס גם להמרה של חנקן גזי לצורות אחרות, כגון NO2. החנקן האטמוספירי מהווה כשמונים אחוזים מן האוויר, ואחוז גבוה מאוד מהחנקן באוקיינוס, אך הוא אינו זמין לצמחים כגז, אלא לאחר קיבועו בלבד. החנקן המקובע (בעיקר בצורת אמוניה NH3), דרוש ליצירת הנוקלאוטידים וחומצות האמינו. מכאן שהחנקן המקובע הוא נוטריינט בסיסי לכל צורות החיים ועל כן תהליך הקיבוע משמעותי לחיים בים וביבשה.

## מחזור החנקן ופרופיל החנקן באוקיינוס
מחזור החנקן בטבע הוא תהליך בו נעשים חילופים מתמידים בין חנקן אטמוספירי לחנקן הספוח בקרקע. מחזור החנקן מושפע באופן משמעותי מתהליכים ביולוגיים. חנקן מן האוויר מקובע על ידי אורגניזמים שונים, העיקרי שבהם הוא כחוליות, בשכבות נמוכות של האוקיינוס ובמים חמים בלבד. המולקולות שנוצרו (ניטריט ואמוניום) נקלטות לתוך חומר אורגני בתהליך שנקרא אסימילציה. בתהליך הפוך, ניטריפיקציה, מפורק החומר האורגני ל-NO<sub>3</sub>. המחזור נשלם בחזרת החנקן לאטמוספירה בצורת גז, בתהליך שנקרא דניטריפיקציה, תוצאה של נשימה אנאירובית של חיידקים במעמקי האוקיינוס. עקב תהליכים אלו, פרופיל החנקן המקובע הוא כשל נוטריינטים רבים – חסר בפני השטח ומצטבר בעומק. זאת לעומת חנקן גזי שרמתו קבועה בעומקים שונים. לא ברור האם קיים איזון בין תהליך הדניטריפיקציה לתהליך הקיבוע, וקיימים מחקרים הטוענים כי הדניטריפיקציה גוברת והאוקיינוס מאבד חנקן זמין.

## קיבוע חנקן בתהליכים א-ביוטים
חנקן נקשר באטמוספירה על ידי סערות ברקים. תרכובות חנקן נוצרות גם תוך כדי תהליכי שרפת דלק, במנועי רכב ובתחנות הכוח. בתחילת המאה העשרים, החלו בייצור דשנים חנקניים בתהליך אשר נקרא הבר בוש (Haber-Bosch) על שם ממציאיו. עקב תהליכים תעשייתיים אלו, ניתן לראות עלייה בכמות החנקן המקובע באוקיינוס. מאמצים גדולים נעשים במשך העשורים האחרונים על מנת להבין כיצד הברזל מבצע את משימתו, וכיצד ניתן לקבע חנקן לשימוש מסחרי, בעיקר לצורכי חקלאות.
שמאל|ממוזער|250px|פריץ הבר, ממציא תהליך קיבוע חנקן לאמוניה

## קיבוע חנקן ביולוגי
למולקולת החנקן שמונה מצבי חמצון-חיזור שונים, ועל כן היא יכולה לשמש כקולט אלקטרונים בתהליכים ביולוגיים. קיבוע נעשה על ידי חיידקים שונים, באמצעות האנזים ניטרוגנאז, המחזר חנקן לאמוניה, בתהליך שניתן לסכמו במשוואה:

N2 + 8H+ + 8e− → 2NH3 + H2.

מיקרואורגניזמים אלו יכולים להיות אירוביים (הקיבוע נעשה באמצעות חמצן), או אנאירוביים. במקרה של החיידקים האירוביים, יש צורך בהגנה על פעילות האנזים מפני החמצן.
בים התהליך נעשה בעיקר באמצעות ציאנובקטריות, אשר חלקן נמצאות בסימביוזה עם שרכים. תהליך זה מוגבל על ידי כמות הזרחן והברזל הזמין באוקיינוס. הברזל מגביל עקב תפקידו הקריטי במערכת הפוטוסינתטית, הוא מאפשר הגנה על האנזים ניטרוגנאז מחמצון וחשוב להפקת אנרגיה. בנוסף, הברזל חשוב לפעולה יעילה של האנזים ניטרוגנאז עצמו.
שמאל|ממוזער|250px|ציאנובקטריה (כחוליות), האורגניזם העיקרי בקיבוע חנקן ימי

## קישורים חיצוניים

* 

קטגוריה:ביוכימיה
קטגוריה:חנקן